Dionysios Areopagites

Dionysios Areopagita ehk Dionysios Areopagites (kreeka keeles Διονύσιος ὁ Ἀρεοπαγίτης; sündinud ja surnud 1. sajandil) oli Areopaagi liige, kelle poole pöördus Paulus Ateenas ja kellest sai hiljem Ateena piiskop.

Allikad 
Dionysiose pöördumisest on juttu Apostlite tegude raamatus (Ap 17:34). Tema piiskopiametist kirjutab Eusebios Kaisareast (Historia Ecclesiae 3,4).

Nimekaimud 
Pseudo-Dionysios Areopagita nime all on tuntud üks umbes 500. aasta paiku tegutsenud filosoof ja teoloog, kes kasutas oma kirjutistes Dionysios Areopagita nime ja identiteeti.

Keskajal alates 9. sajandist samastati Ateena piiskopi Dionysiosega ka 3. sajandil elanud Pariisi märterpiiskoppi Dionysiost.

Viited 

Uue testamendi inimesed
Sündinud 1. sajandil